Uutisissa: Jeesuksen saapumisesta Jerusalemiin aasilla ratsastaen -
oikeudenkäyntiin, ristiinnaulitsemiseen ja ylösnousemukseen.
Pääsiäisviikon matka.
Ja: Vierailemme Pyhän haudan kirkon alla paikassa, -
jota jotkut pitävät Jeesuksen ylösnousemuksen paikkana.
Ja: Onko tämä kuva ristiinnaulitusta Kristuksesta?
Tutkijat etsivät vihjeitä ikivanhasta kankaasta.
KRISTILLISEN MAAILMAN UUTISET
Tervetuloa uutisten pariin!
Evankeliumin kertomus pääsiäisviikosta on tuttu kaikille.
Jeesus tuli Jerusalemiin, kuoli ristillä ja nousi kuolleista puutarhahaudassa.
Israeliin muuttanut Paul Strand näki nuo kohteet ensi kertaa -
ja raportoi kokemuksestaan.
Israeliin hiljattain muuttaneena päätin käydä pääsiäisenä paikoissa, -
joissa Jeesus eli, kuoli ja nousi.
Viikko alkoi Beetfagesta Öljymäeltä.
Hän nousi aasinvarsan selkään Sak. 9:9:n mukaisesti: -
"...kuninkaasi tulee sinulle!
Vanhurskas ja auttaja hän on, on nöyrä ja ratsastaa aasilla".
Matteus kertoo palmusunnuntaista tällä reitillä: -
"Ja suurin osa kansasta levitti vaatteensa tielle, -
ja toiset karsivat oksia puista ja hajottivat tielle.
Ja kansanjoukot, jotka kulkivat hänen edellään ja jotka seurasivat, huusivat -
sanoen: 'Hoosianna Daavidin pojalle!
Siunattu olkoon hän, joka tulee Herran nimeen. Hoosianna korkeuksissa!'"
Kritisoijia löytyy aina.
Fariseukset käskivät Jeesuksen nuhdella seuraajiaan, kertoo Luukas.
Hän vastasi: "Jos he ovat vaiti, kivet huutavat."
Jeesus meni kaupunkiin voittajana, mutta pian syntyi metakka.
Ehkä juuri tässä Jeesus kaatoi rahanvaihtajien pöydät sanoen: -
"Kirjoitettu on: 'Minun huoneeni pitää kutsuttaman rukoushuoneeksi', -
mutta te teette siitä ryövärien luolan.'"
Markus kertoo, että silloin johtajat alkoivat juonia Jeesuksen murhaa, -
sillä Hän uhkasi sitä, millä he vaurastuivat.
Päiviä myöhemmin Kristuksen sanotaan tulleen tähän saliin.
Hän nautti leipää ja viiniä opetuslasten kanssa ja aloitti ehtoollisperinteen.
Jeesus ja opetuslapset palasivat Öljymäelle.
Hän sanoi: "Tänä yönä te kaikki loukkaannutte minuun; -
sillä kirjoitettu on: 'Minä lyön paimenta, -
ja lauman lampaat hajotetaan'".
Getsemanessa Hän myönsi: -
"Minun sieluni on syvästi murheellinen, kuolemaan asti".
Hän rukoili, että malja menisi ohitse.
Hän hikoili verta. Niin kuulemma käy vain, kun tietää kuolevansa.
Sitten Juudas petti Hänet suudelmalla.
Opetuslapset pakenivat, niin kuin Hän profetoi.
Joidenkin mukaan tässä pihassa Pilatus yritti säästää Jeesuksen -
mutta antoi periksi ylipapin lietsomalle väelle, joka huusi: "Ristiinnaulitse!"
Tässä on Via Dolorosa, jota pitkin Kristus kulki niin runneltuna, -
että Hän lyyhistyi ristin alle.
Osan mukaan Pyhän haudan kirkko on rakennettu Golgatalle, -
jossa Kristus ristiinnaulittiin.
Toiset pitävät Golgatana tätä kalliota, jossa on pääkallon muotoinen kuva.
Kuva näkyy selvästi vanhoissa valokuvissa.
Golgatan lähellä on puutarha, jossa on hauta.
Naiset saattoivat pääsiäisaamuna tulla tänne kuulemaan enkelin sanat: -
"Älkää peljästykö; te etsitte Jeesusta, Nasaretilaista, -
joka oli ristiinnaulittu. Hän on noussut ylös; ei hän ole täällä."
Tapahtumapaikkojen sijainnista käydään kovaa kiistelyä.
Jos sen sulkee pois ja kuuntelee Pyhää Henkeä, -
tuntee Jeesuksen kärsimysviikon todellisuuden tässä kaupungissa.
Kun bussit ahtautuvat pääkallonpaikkaa vasten -
ja Jumala unohtuu Via Dolorosan kuhinassa, -
sitä enemmän arvostan sitä, että Hän laskeutui kirkkaudesta maailmaan -
rakastamaan ja pelastamaan niitä, jotka ohittavat Hänet kiireessä.
Ylösnoustuaan Kristus ilmestyi ihmisille 40 päivän ajan.
Hänen uskotaan nousseen taivaaseen Öljymäellä, -
jonne Hän on palaava valtasuuruudessaan.
Matteus sanoo: "he näkevät Ihmisen Pojan tulevan taivaan pilvien päällä -
suurella voimalla ja kirkkaudella." Tarina ei ole vielä ohi.
Paul Strand, Öljymäki.
Kiitos, Paul. Tutkijat ovat ensi kertaa vuosisatoihin päässeet paikkaan, -
jota jotkut pitävät Jeesuksen hautana Jerusalemin Pyhän haudan kirkossa.
Hiljattain kerroimme 300-luvulla rakennetun kirkon restauroinnista.
National Geographicin videolla marmorilaatta poistetaan
haudan päältä lokakuun 26. päivänä.
Video sanoo: -
"Vaatimattomasta haudasta ei ole valokuvia eikä piirroksia."
"Entisöijät löysivät yllätyksekseen jotain, mitä laitteet eivät havainneet:
maakerroksen marmorilaatan alla."
Kerroksen alla oli toinen marmori- laatta, johon oli kaiverrettu risti.
Sitten alkuperäinen hautataso.
Keisari Konstantinus rakennutti kirkon 300-luvulla.
Keisarin äidille Helenalle selvisi, että paikalle oli haudattu Jeesus.
Keisari Hadrianus oli rakentanut sinne Afroditen temppelin 100-luvulla -
peittääkseen Jeesuksen haudan, arveli Eusebios.
Haudan tutkimustyö on osa kirkon kunnostusta.
Nyt kunnostetaan edikulaa, joka tarkoittaa pientä taloa.
Se rakennettiin haudan suojaksi.
Edikulaa kunnostettiin viimeksi yli kaksisataa vuotta sitten.
Professori Antonia Moropoulou johtaa kunnostustyötä.
Hän kertoi projektista aiemmin tänä vuonna.
Poistamme marmori- ja kivilevyt.
Lisäämme laastia rakenteen, pyhän kiven, homogenisoimiseksi.
Luomme yhtenäisen rakenteen, -
niin että kaikki kerrokset toimivat rakenteellisesti yhtenä.
Sitten lisäämme yhteensopivaa ja toimivaa laastia ja sementtiä.
Sitten kiinnitämme kivilaatat takaisin titaanipulteilla.
Vaselios Zafeilis on rakennusinsinööri Kreikasta. Työ on merkityksekästä.
Olen innoissani, koska olen kristitty ortodoksi.
Työskentelen Kreikassa monumenttien parissa, -
mutta tämä on hyvin erityinen työ.
En usko, että tulee vielä jotain suurempaa kuin tämä.
Jokainen meistä pyhän haudan edessä -
tuntee pyhän haudan arvon.
Pyhä hauta on maailman elävin paikka.
Se tuo ylösnousemussanoman.
National Geographic näyttää lisää videoita tässä kuussa kanavallaan.
Kunnostustyö valmistunee ensi vuonna.
Chris Mitchell, Pyhän haudan kirkko, Jerusalem.
Tulossa: Uudet tutkimusmenetelmät voivat paljastaa kankaasta, -
miltä Jeesus näytti.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Lataa CBN News -sovellus. Uutisia kristillisestä näkökulmasta -
kotona tai liikkeellä.
Kaikki uutiset samasta paikasta.
Uutishälytyksiä. Rukoustavoitteita. Rukousta uutistapahtumien puolesta.
Lue pääuutiset ja katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Hei taas! Jeesuksen aito hautavaate vai väärennös keskiajalta?
Torinon käärinliinasta on kiistelty satoja vuosia.
CBN:n Gabe LaMonica kertoo tieteellisestä todisteesta, -
joka puhuu aitouden puolesta.
12. HUHTIKUUTA 1997
Tämä on kertomus kankaanpalasta.
Tässä sitä pelastetaan tulipalosta.
Tuolloin, yli 20 vuotta sitten se selviytyi jälleen yhdestä vaarasta.
Ensisilmäyksellä tämä mystinen jäännös -
muistuttaa musteläiskätestiä sadan tai tuhannen vuoden takaa.
Mutta kun katsoo lähempää...
Aidot veritahrat...
...ja himmeä kuva kidutetusta, ristiin- naulitusta miehestä piirtyvät esiin.
Ristiinnaulitut kuvattiin keskiajalla naulat kämmenissä.
Kämmenet eivät kestä kehon painoa.
Kun katsoo pitkään, näkee miehen tyynet kasvot.
Se näyttää rauhalliselta verrattuna väkivaltaan muualla kehossa.
Brian Hyland toimii Raamattumuseon kuraattorina.
Kuvan aitoutta on kyseenalaistettu siitä asti, -
kun se mainitaan lähdeaineistossa 1300-luvun lopulla.
Radiohiilimittauksessa v. 1988 se ajoitettiin keskiajalle.
Monet ovat epäilleet tuloksen luotettavuutta.
Heidän näytteensä ei vastannut muuta kangasta. Se oli peukaloitu.
Uusi tieteellinen tutkimusmenetelmä ajoittaa kankaan n. 2 000 vuoden taa.
Italialainen tutkimus on uusin tieteellisen mittauksen sarjassa, -
johon kuuluu myös kankaasta saatujen siitepölynäytteiden tutkiminen.
Kankaasta saadut siitepölynäytteet ovat paljolti kasveista, -
joita kasvaa Lähi-idässä -
ja erityisesti sen ajan Juudean, -
Palestiinan ja Syyrian alueella.
Kankaasta on löytynyt siitepölyä -
myös Konstantinopolista ja Euroopasta.
Näytteet viittaavat siihen, että kangas matkasi -
tuhansia kilometrejä Jerusalemista nykyiseen Turkin alueelle, Ranskaan -
ja Italiaan, jossa se on ollut 1500-luvulta asti.
Jotkut sanovat, että kangas Torinon katedraalissa sisältää ihmisverta, -
joten se ei ole vähempää kuin Graalin malja.
Kangas on kuin alus, joka sisältää Kristuksen verta.
Ja se on verta, vieläpä AB-ryhmän verta, -
joka on yleinen juutalaisilla.
Silti osa pitää pellavakangasta väärennöksenä, -
jonka on tehnyt itse Leonardo da Vinci.
Se on 500 vuotta vanha kuva Leonardo da Vinciltä, -
ja jos se ei kuulosta tarpeeksi hullulta, -
sanomme, että se on 500 vuotta vanha valokuva Leonardo da Vincistä.
Hän tapasi käyttää omia kasvojaan mallina.
Kirjailijat Clive Prince ja Lynn Picknett -
tekivät kokeen, jossa he loivat vastaavan kankaan -
keisari Marcus Aureliuksen rintakuvan avulla -
ja vertaamalla liinaa da Vincin "Salvator Mundi" -maalaukseen.
Käärinliina oli esillä jo sata vuotta ennen da Vincin syntymää.
Hän oli hyvä mutta ei niin hyvä.
Barrie Schwortz, juutalainen valokuvaaja Coloradosta, -
kuvasi käärinliinaa 1970-luvulla.
Olin hyvin epäileväinen.
Sanoinkin jollekulle: "Menemme Torinoon.
Olemme siellä 5 minuuttia. Löydämme maalia ja tulemme kotiin."
Siitä on 44 vuotta. Maalia ei löytynyt.
Se ei ole maalaus tai taideteos.
Ei siveltimenvetoja. Ja uusi mysteeri: Kuva on kolmiulotteinen.
Kuvien analysointilaitteella selvitettiin vuosikymmeniä sitten, -
että vaaleat ja tummat kohdat muodostavat kolmiulotteisia muotoja.
Tavalliseen valokuvaan tallentuu vain valon vaihteluita -
mutta ei kameran etäisyyttä kohteesta.
Tässä on käärinliinan kuva.
Kuva on selvästi tunnistettava.
Tämä selittyy vain sillä, että kuvan voimakkuustasoihin -
on koodattu tieto, millä etäisyydellä kangas oli kehosta.
Brittiläinen David Rolfe tutkii käärin- liinaa neljännessä elokuvassaan.
Hän luo huippumodernin digitekniikan avulla -
kankaaseen koodatuista tiedoista kolmiulotteisin mallin.
Voimme nähdä jotain, minkä minä uskon olevan -
ristiinnaulitun Jeesuksen ruumis edessämme kankaalla.
Kuvan synty kankaalle selittyy ainoastaan ihmeellä.
Ihme on lähtöisin kyseisestä ruumiista -
uskomattomilla määrillä energiaa -
mutta häviävän lyhyessä ajassa.
Torinon käärinliina voi jäädä mysteeriksi.
Silti tämä "evankeliumin peili", kuten paavi Johannes Paavali II sanoi, -
yhdistää monet jumaliseen.
Gabe LaMonica, Washington.
Kiehtovaa. Tulossa: Vierailu paikassa, -
jossa joidenkin mukaan Pilatus tuomitsi Jeesuksen kuolemaan.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Jerusalemissa on kiireistä, -
sillä nyt on sekä kristittyjen että juutalaisten pääsiäinen.
Herodeksen palatsin löydöt ovat kiinnittäneet tutkijoiden huomion.
Rakennukseen on tallentunut yli 2 000 vuotta historiaa.
Kenties täällä Pilatus tuomitsi Jeesuksen kuolemaan. John Waage.
Vanhankaupungin länsilaidalla Daavidin torni kohoaa muurien ylle.
Museon kaivaukset paljastivat 16 vuotta sitten rakenteita.
Muurit ovat ajalta ennen Jeesusta ja Pontius Pilatusta, -
joka tuomitsi Hänet kuolemaan.
Pilatuksen on pitkään uskottu julistaneen kuolemantuomion -
Antonia-linnakkeessa, roomalaisessa varuskunnassa.
Kuningas Herodeksen palatsissa hiljattain tehdyt löydöt osoittavat, -
että Pilatus julisti tuomion luultavammin täällä.
Alkuperäisillä kaivauksilla v. 1999 mukana ollut arkeologi Amit Re'em -
tuntee historian Herodeksen ajalta 1940-luvulle, -
jolloin britit tekivät paikasta vankilan.
Toistaiseksi nämä vaikuttavat muurit -
ovat ainoa osa, joka Herodeksen palatsista on jäljellä.
Ei tiedetä, mitä yllä olleille rakenteille, palatsille, tapahtui.
Ehkä se tuhoutui kapinassa.
Ehkä sen tuhosivat roomalaiset, ristiretkeläiset tai osmanit.
Emme tiedä tarkasti, missä Jeesuksen oikeudenkäynti pidettiin -
tai missä Pilatus kuulusteli Häntä.
Mutta tiedämme, että se oli Herodeksen palatsissa.
David Pileggi on läheisen Christ Church -seurakunnan pastori.
Herodes Suuren palatsi tuli Rooman omistukseen -
Herodeksen kuoleman jälkeen.
Pontius Pilatus tuli joka vuosi Kesareasta Jerusalemiin -
valvomaan Jerusalemin turvallisuutta pääsiäisjuhlan aikana.
Juutalaiset kutsuivat juhlaa "Vapautuksen juhlaksi".
Jos jotakin levottomuuksia olisi, -
ne viriäisivät luultavimmin pääsiäisjuhlan aikaan.
Pileggin mukaan Daavidin torni sulkee ympyrän Jeesuksen elämässä.
Tutkijat ovat sanoneet 50 vuoden ajan, että kertomus Jeesuksesta -
alkaa Daavidin tornista, joka oli silloin Herodeksen palatsi.
Idän viisaat miehet tulivat sinne tapaamaan kuningas Herodesta.
Täällä Pontius Pilatus aikanaan tuomitsi Hänet kuolemaan.
Kertomuksessa on siis hyvin mielenkiintoista ironiaa.
Paikka ällistyttää yhä arkeologi Renee Silvania, -
vaikka hän oli mukana aloittamassa kaivauksia.
Jerusalem on kuin sipuli. Uusia kuoria on loputtomasti.
Se saattaa hieman itkettääkin. Juuri sitä tapahtuu tässä.
Pileggi pitää Daavidin tornia Jerusalemin parhaana museona: -
Jerusalemiin tutustuminen kannattaa aloittaa täältä.
Täällä Pontius Pilatus tuomitsi Jeesuksen kuolemaan.
Se auttaa kristittyjä muodostamaan mielikuvan valtavista tapahtumista -
Jeesus Messiaan, Nasaretilaisen, viimeisestä viikosta.
Muutaman kilometrin päässä siintää Öljymäki, -
jonne Hän Raamatun mukaan palaa.
John Waage, Jerusalem.
Tulossa: Paikka, jonka miljoonat haluavat nähdä ja kokea Israelissa.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lataa CBN News -sovellus. Kaikki uutiset samasta paikasta.
Uutishälytyksiä. Katso CBN News -kanavaa suorana.
CBN News. Koska totuudella on väliä.
Lataa sovellus tänään.
Vuosittain tuhannet kristityt käyvät Israelissa kasteella paikassa, -
jossa Jeesuksen uskotaan käyneen kasteella.
Chris Mitchell esittelee paikkaa meille.
Kaste Jordanilla on kristityille syvä hengellinen kokemus.
Tämä oli unelmani.
Jeesus kastettiin täällä. Joki on siunattu.
Tuntuu kuin olisin syntynyt uudelleen, -
koska Jeesus kastettiin täällä.
Paikka on Kasr el Jahud. Israel rakensi sen kristityille.
Siellä käy vuosittain noin 750 000 ihmistä.
Mikään ei todista Jeesuksen ottaneen kasteen juuri täällä.
Silti paikka on erityinen.
Luen Raamattua. Saarnaan Raamatusta.
Olla täällä ja kokea tämä paikka itse alleviivaa ja vahvistaa sitä, -
mitä he kuulevat viikoittain, kun esittelemme heille Jumalan Sanaa.
Monet uskovat, että juuri täältä Elia nousi tulivaunussa taivaaseen -
ja Israelin lapset ylittivät Jordanin Luvattuun maahan.
Opas Ben David Katriel kertoo kaksi syytä, -
miksi tämä on mahdollisesti paikka, josta Joosua vei israelilaiset Jerikoon.
Jordanissa on luonnollisia ylityspaikkoja. Topografia ei muutu.
Lisäksi lähistöllä on Jeriko. Sen sijainti on kiistaton.
Ensimmäinen alija tapahtui täällä.
Täällä Raamattu tai Raamatun kertomukset kohtaavat.
Eläkkeellä oleva kenraali Uzi Dajan sanoo, -
että juutalaiset palasivat tänne Egyptistä yli 3 000 vuotta sitten.
Nykyisinkin juutalaisia palaa Israeliin. Raamatun profetiat heräävät eloon.
Tämä on mahdollista vain täällä.
Jos uskoo Raamattuun, Israel on paras paikka.
Tulkaa. Matka rikastuttaa uskoa ja syventää rakkautta Jeesukseen.
Monille matka ylösnousemusjuhlan alla on erityisen merkityksellinen.
Chris Mitchell, Kasr el Jahudin kastepaikka, Jordanvirta.
Kiitos seurasta! Ensi viikkoon, näkemiin ja Jumalan siunausta!
Suomennos: Marianne Tenetz